Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Sergio Sayas López jaunak aurkeztutako galdera, jakiteko zergatik ez diren ordezten oinarrizko osasun laguntzako medikuen bajak eta oporraldiak.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Sergio Sayas López jaunak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

– Zergatik ez dira ordezten oinarrizko osasun laguntzako medikuen bajak eta oporraldiak?

Iruñean, 2019ko urtarrilaren 16an

Foru parlamentaria: Sergio Sayas López